
• Crvena ruta Dugo Selo - Prozorje - Martin Breg - Dugo Selo 

• Plava ruta Dugo Selo - Laktec - Križevčec - Štakorovec - Brckovljani 


Preuzmite kartu 


© 

•KlKlISTtČKf RUTI ZAGREBAČKI ŽURANI|i 

Dugo Selo - Prozorje - 
Martin Breg - Dugo Selo 

Dugo Selo - laktec - Križevčec - 
Štakorovec - Brckovljani 

Karta 11 vodi vas stopama svetog Martina iz Toursa, jednog od najpoznatijih i najštovanijih svetaca Europe, 
štovanog i u dugoselskom kraju još od 1206.-1313. godine, kada ovdje posjede ima međunarodni crkveno- 
viteški red templari, štovatelji svetog Martina nazvani božjaci. Najljepši brežuljkasti dio ovog područja zove 
se Martin Breg, a s najviše kote 206 m/nv pogled se pruža na jug preko ravničarske Posavine sve do 
brežuljkastih Vukomeričkih gorica, na zapad prema Žumberku i Medvednici, na sjever prema Prigorju i 
Kalniku, a na istok prema susjednim Brckovljanima, Vrbovcu, Ivanić Gradu i atraktivnoj, vinski poznatoj 
Moslavačkoj gori. 

Martin Breg je osim najljepše panoramske točke ovog područja, odavna poznat i kao vinogradarsko 
središte dugoselskog kraja. Upravo na tom brijegu, kao i na susjednim Štakorovečkom i Hrebinečkom 
bregu, u drvene klijeti i stare vinograde dolaze novi vlasnici, vikendaši iz obližnjeg Zagreba, odmoriti dušu i 
tijelo, a neki i nastaviti tradiciju čuvenih božjakovačkih vina. Strmim cesticama niz južne obronke prigorskih 
brežuljaka lagano silazimo u Posavinu, gdje se uz rijeku Savu i plodna polja, livade i šumarke nižu pitoma, 
živopisna sela. Ovim područjem teku tri rijeke: Sava, Zelina i Lonja. Svojom veličinom i značajem najvažnija 
je rijeka Sava, koja od Ivanje Reke do Prevlake protječe u dužini od oko 28 kilometara. Brojna posavska 
sela sudbinski su vezana uz tu rijeku, koja ih je hranila i ispunjavala divljenjem, ali i zagorčavala život 
svojom razornom snagom u nekoliko velikih poplava. Vozeći se ovim područjem uočiti ćete snažnije i više 
betonske zidove koji prate Savu, dalje nizvodno dugoselskim područjem, da bi zaštitili obližnja sela. 
Dugoselsko područje uz rijeke, ima i nekoliko umjetnih jezera, popularnih među ribičima: ribnjaci Ciglana, 
Siromaja, Inzula i Abesinija, te ribnjak Gračec na području Brckovljana. 

Krenite, dakle, zanimljivim i lijepim dugoselskim krajem, ali nikako ne propustite dugoselsku jesen s 
događanjima i svetkovinama u čast svecu zaštitniku svetom Martinu. 

Crvena ruta 

Dugo Selo - Prozorje - Martin Breg - Dugo Selo, 11 km 
Stopama svetog Martina - dugoselska gradska ruta 

Plava ruta 







Dugo Selo - Laktec - Križevčec - Štakorovec - Brckovljani, 31 km 

Kroz pitoreskna sela do nekadašnjih imanja obitelji Drašković i crkve sv. Breka u Brckovljanima 

Dobrodošli u zemlju svetog Martina! 

Karla u vodi vas stopama svetog Martina iz Toursa. jednog od najpoznatijih i najštovanijih svetaca 
Europe, štovanog i u dugoselskom kraju još od 1206.-1313. godine, kada ovdje posjede ima međunarodni 
crkveno-viteški red templari, štovatelji svetog Martina nazvani božjaci. Najljepši brežuljkasti dio ovog 
područja zove se Martin Breg, a s najviše kote 206 m/nv pogled se pruža na jug preko ravničarske Posavine 
sve do brežuljkastih Vukomeričkih gorica, na zapad prema Žumberku i Medvednici, na sjever prema 
Prigorju i Kalniku, a na istok prema susjednim Brckovljanima. Vrbovcu. Ivanić Gradu i atraktivnoj, vinski 
poznatoj Moslavačkoj gori. 

Martin Breg je osim najljepše panoramske točke ovog područja, odavna poznat i kao vinogradarsko 
središte dugoselskog kraja. Upravo na tom brijegu, kao i na susjednim Štakorovečkom i Hrebinečkom 
bregu. u drvene klijeti i stare vinograde dolaze novi vlasnici, vikendaši iz obližnjeg Zagreba, odmoriti 
dušu i tijelo, a neki i nastaviti tradiciju čuvenih božjakovačkih vina. Strmim cesticama niz južne obronke 
prigorskih brežuljaka lagano silazimo u Posavinu, gdje se uz rijeku Savu i plodna polja, livade i šumarke 
nižu pitoma, živopisna sela. Ovim područjem teku tri rijeke: Sava. Zelina i Lonja. Svojom veličinom i 
značajem najvažnija je rijeka Sava. koja od Ivanje Reke do Prevlake protječe u dužini od oko 28 kilometara. 
Brojna posavska sela sudbinski su vezana uz tu rijeku, koja ih je hranila i ispunjavala divljenjem, ali i 
zagorčavala život svojom razornom snagom u nekoliko velikih poplava. Vozeći se ovim područjem uočiti 
ćete snažnije i više betonske zidove koji prate Savu. dalje nizvodno dugoselskim područjem, da bi zaštitili 
obližnja sela. Dugoselsko područje uz rijeke, ima i nekoliko umjetnih jezera, popularnih medu ribičima: 
ribnjaci Ciglana. Siromaja. Inzula i Abesinija. te ribnjak Gračec na području Brckovljana. 

Krenite, dakle, zanimljivim i lijepim dugoselskim krajem, ali nikako ne propustite dugosetsku jesen s 
događanjima i svetkovinama u čast svecu zaštitniku svetom Martinu. 


Kroz pitoreskna sela do nekadašnjih imanja obitelji 
Drašković i crkve sv. Breka u Brckovljanima 

TEHNIČKI OPIS RUTE 

O Početak rute Željeznički kolodvor Dugo Selo. 

Q Skrenite iz Kolodvorske desno u Sajmišnu ulicu (parkiralište u Sajmišnoj ulici kod gradske tržnice). 

o Nakon pješačkog prijelaza preko Ulice |osipa Zorića skrenite desno u Ulicu Marije Jurić Zagorke 

O Iz Ulice Dragutina Đomjanića skrenite lijevo u Šaškovečku ulicu, počinje lagana uzbrdica. 

0 Skrenite desno iz Šaškovečke u Vrbovečku ulicu. Počinje makadamska cesta. Ulica lagano skreće 
lijevo, ulazite u Ulicu Rožarija i dalje vozeći po makadamu. Držite lijevu stranu na skretanjima i 
nastavite ulicom Žumberački put. 

© Na raskrižju Martinske i Grgošićeve ulice pratite smjerokaz lijevo za Prozorje. skrenite u Grgošičevu 
ulicu i i vozite laganom nizbrdicom prema Prozorju. 

© Iz Grgošićeve ulice skrenite lijevo u Prozorsku ulicu. Desno je Kozinščak. 

© Iz Prozorske ulice skrenite lijevo u Grabersku ulicu, ovo je ujedno i početak jače uzbrice i ponovni 
uspon na vidikovac na Martin Bregu. 

0 Iz Graberske ulice, na kraju uzbrdice, skrenite lijevo u Martinsku ulicu i nastavite do Trga sv. Martina 
na Martin Bregu. Vidikovac pored stare crkve i stope sv. Martina. 

(£1 Nastavile vožnju Martinskom ulicom u smjeru putokaza Klet obitelji Bunčić. Iz Martinske ulice skrenite 
desno u Šaškovečku ulicu. Lijevo je kapela-poklonac Ranjenog Isusa. Nakon Kleti obitelji Bunčić. iz 
Šaškovečke ulice skrenite desno na makadam po Vincelerskoj ulici. 

© Na raskrižju cesta nastavite ravno, lagano nizbrdo po makadamu između obiteljskih kuća Ulicom 
Stjepana Ferenčaka. 

0 Pješački prijelaz na glavnoj. Zagrebačkoj ulici. Iz Zagrebačke ulice skrenite lijevo u Ulicu Josipa 
Predavca i nastavite vožnju u smjeru Oborova i Rugvice. 

0 Na raskrižju ulice Josipa Predavca i Ulice Matije Gupca, prije željezničke pruge, skrenite lijevo u Ulicu 
Matije Gupca i nastavite do Željezničkog kolodvora Dugo Selo gdje ruta završava. 

Dužina rute: 31 km • Vrijeme vožnje: 2 i pol sata • Ukupni uspon: 220 m • Najniža točka na ruti: 107 m • 
Najviša točka na ruti: 206 m • Informacije 0 ruti: kružna, kombinacija asfaltne i makadamske podloge. Ruta 
nije označena signalizacijom za bicikliste. • Početak rute: Dugo Selo centar, parkiralište u Sajmišnoj ulici. 


Dugo Selo - Prozorje - Martin Breg - Dugo Selo 11 km 


Stopama svetog Martina - 
dugoselska gradska ruta 

Dužina rute: u km • Vrijeme vožnje: 30 do 90 min. • 
Ukupni uspon: 160 m • Najniža točka na ruti: 100 m • 
Najviša točka na ruti: 206 m • Informacije 0 ruti: kružna, 
kombinacija asfaltne i makadamske podloge. Ruta nije 
označena signalizacijom za bicikliste. • Početak rute: 
Željeznički kolodvor Dugo Selo (ili parkiralište u Saj¬ 
mišnoj ulici). 

Dugo Selo - Laktec - Križevčec - Štakorovec - 
Brckovljani 31 km 


TEHNIČKI OPIS RUTE 

O Početak rute parkiralište u Sajmišnoj ulici kod gradske tržnice u Dugom Selu. 

0 T raskrižje, skrenite desno u Ferenčakovu ulicu, lagano uzbrdo. 

0 Na raskrižju Ferenčakove i ulice Vrhovec skrenite lijevo uzbrdo po makadamu. 

© t raskrižje, iz Šaškovečke ulice skrenite lijevo u Martinsku ulicu. 

0 v raskrižje, iz Martinske ulice skrenite desno u Grabersku ulicu i nastavite oprezno nizbrdo. 

© t raskrižje, skrenite lijevo u Prozorsku ulicu. 

© t raskrižje u Drenčecu, skrenite desno Bojničićevom ulicom prema naselju Gtavničica. 

© T raskrižje, skrenite lijevo po cesti za Paukovac i Zelinu, te nakon soom na sljedećem raskrižju skrenite 
desno u Bukevje. 

0 T raskrižje u Križevčecu. skrenite desno. 

© v raskrižje, skrenite desno prema Štakorovcu. 

® v raskrižje, skrenite lijevo sa glavne ceste u samo naselje Majkovec. 

© Oprez! v raskrižje na kojem skrenite naglo desno uzbrdo u ulicu Brezje i dvorcu Erdody (privatni posjed). 
© v raskrižje, skrenite lijevo i nastavite voziti po makadamskoj cesti 

0 v raskrižje, skrenite desno u ulicu jarek. Na raskiržju. desno se nalazi nekoliko lijepo očuvanih drvenih 
kućica (klijeti). 

© v raskrižje, skrenite desno u ulicu Top 

© Oprez! Strmi spust šumskim putem, odnosno makadamskom cestom. 

© T raskrižje u Gornjem Ovorišću. skrenite naglo desno u ulicu Marije |urić Zagorke 
© v raskrižje s raspelom, ovdje skrenite desno. 

© v raskrižje ovdje skrenite lijevo i nastavite voziti prema glavnoj, magistralnoj cesti 
© Raskrižje sa Kozinskom ulicom, skrenite desno i nakon 150 m lijevo u Starčevićevu ulicu 
0 Raskrižje Šaškovečke i Ul. D. Đomjanića. skrenite lijevo u Ulicu Dragutina Đomjanića. 

Karta 11 — Crvena ruta 

Dugo Selo - Prozorje - Martin Breg - Dugo Selo 
Preuzmite kartu 


Dužina rute: 11 km 
Vrijeme vožnje: 30 do 90 min. 

Ukupni uspon: 160 m 
Najniža točka na ruti: 100 m 
Najviša točka na ruti: 206 m 

Informacije o ruti: kružna, kombinacija asfaltne i makadamske podloge. Ruta nije označena signalizacijom 
za bicikliste. 

Početak rute: Željeznički kolodvor Dugo Selo (ili parkiralište u Sajmišnoj ulici). 

Opis rute 

Kratka, ali vrlo pitoreskna gradska ruta po najužem centru i najatraktivnijem brijegu Dugog Sela, Martin 
Bregu, vodi vas u srce dugoselskih vinograda, vikendaškog naselja, izletničkog Martin Brega, ali i do 
ostataka najstarijeg spomenika štovanja svetog Martina u ovim krajevima, gdje je danas postavljena prva 
hrvatska stopa europskog kulturnog puta “Stopama sv. Martina” (www.culture-routes.lu). Vodimo vas manje 
prometnim, pitoresknijim cesticama, kombinacijom asfaltne i makadamske podloge, kako bi vam 
upoznavanje Dugog Sela bilo sigurnije i svakako zanimljivije. Vožnju započnite u središtu Dugog Sela 1 
kod Željezničkog kolodvora Dugo Selo. Ukoliko trebate parkirališni prostor, najbliže parkiralište je u 
Sajmišnoj ulici. Na početku druženja sa gradom Dugo Selo predstavljamo vam željeznički kolodvor, koji 
putnicima i izletnicima pruža najbrži i najsigurniji način prijevoza iz Zagreba prigradskim vlakom preko 
Sesveta do samog centra Dugog Sela. Kolodvor je također značajan, jer je od kraja 19. st. Dugo Selo jedno 
od najznačajnijih željezničkih čvorišta sjeverozapadne Hrvatske. Prvi je vlak kroz Dugo Selo prošao 4. 
siječnja 1870. kada je u promet puštena pruga Zagreb - Koprivnica, a 29. studenoga 1897. puštena je u 
promet i pruga Dugo Selo - Novska. Nova zgrada željezničke postaje podignuta je 1957. godine, jer je ona 
stara bombardirana 1941. godine. Kako biste, prije ili nakon vožnje, posložili dojmove o “zemlji sv. Martina” 
ili popili piće, preko puta kolodvora je lokalni caffe bar “Stari krovovi” (Kolodvorska 40), čija terasa i dvorište 
ljeti pruža nezamjenjivo debelu i ugodnu hladovinu. Iz Kolodvorske ulice skrenite desno 2 u Sajmišnu 
ulicu, a iz Sajmišne lijevo u Oborovsku ulicu, kojom dolazite na glavnu prometnicu kroz Dugo Selo, Ulicu 
Josipa Zorića. Oprez pri prelasku ceste radi gustog prometa! Pogledate li desno uočavate toranj župne 
crkve sv. Martina iz 1900. godine, djelo Hermana Bollea, tzv. “Malu katedralu”, zbog njene sličnosti sa 
zagrebačkom prvostolnicom, u znatno manjim dimenzijama. Na pješačkom prijelazu prjeđite cestu 3 i 
skrenite desno u Ulicu Marije Jurić Zagorke. U ovoj ulici je Pub Cork (Marije J. Zagorke 55), mjesto poznato 
među dugoselskim biciklistima. S lijeve strane ceste je Dom zdravlja Dugo Selo i kompleks Dječjeg vrtića 
Dugo Selo u Perivoju Ivane Brlić Mažuranić. Na raskrižju skrenite desno u Ulicu Dragutina Domjanića, vrlo 
mirnu ulicu s nizom obiteljskih kuća i lijepo uređenih okućnica. U ulici je caffe bar “Uno” (D. Domjanića 21), 
pogodan za stanku. Iz Ulice D. Domjanića 4 skrenite lijevo u Šaškovečku ulicu, početak laganog uspona. 
Šaškovečka ulica vodi direktno do Kleti obitelj Bunčić i Martin Brega, no mi smo se odlučili za manje 
prometnu i pitoreskniju varijantu uspona. Kod točke 5 iz Šaškovečke ulice skrenite desno u Vrbovečku 
ulicu, gdje počinje makadamski dio ceste. Ulica lagano skreće lijevo, ulazite u Ulicu Rožarija. Slijedi manja 




makadamska nizbrdica, potreban je oprez, a potom iz Ulice Rožarija skrenite lijevo u Žumberački put. Na 
obije strane pružaju se lijepi vidici na okolicu. Puno je voćnjaka, vinograda i starih, drvenih vinskih klijeti, ali 
i onih adaptiranih ili potpuno novih. Imate li ovdje prijatelja, dobrog dugoselskog vinara, u nekoj od vinskih 
klijeti možda vam se posreći kušati zeleni silvanac, rajnski rizling, sauvignon, traminac, crni pinot ili 
osvježavajuću mješavinu sorata. Na lijevo je krasan pogled na restoran-izletište Klet obitelji Bunčić, s 
ponudom domaćih specijaliteta i vina dugoselskog kraja, i staru crkvu sv. Martina iz 1209., danas ruševinu, 
smještenu na samom vrhu Martin Brega. Na desnu stranu od hrpta kojim se vozite, vide se tornjevi dviju 
crkava u Kloštru Ivaniću i objekt vinskog podruma Božjakovina na vrhu obližnjeg brijega. Na kraju 
makadamskog dijela ceste skrenite desno u Martinsku ulicu, a potom kod točke 6 skrenite lijevo u 
Grgošićevu ulicu lagano nizbrdo prema Prozorju. Desno se na pitomim padinama smjestilo naselje 
Kozinščak. Vozeći nizbrdo, na brijegu ispred vas u daljini, uočite toranj crkve Sv. Breka u obližnjim 
Brckovljanima. Na nizbrdici je desno i odvojak (cestica s rampom) za Lovački dom Dugo Selo (izloženi 
domaći i inozemni trofeji dr. Boška Milojevića). Na raskrižju 7 iz Grgošićeve ulice skrenite lijevo u 
Prozorsku ulicu. Ispred vas se pruža lijep pogled na greben Medvednice skroz od zapada preko najvišeg 
dijela Sljemena prema istočnim, prigorskim obroncima. Na raskrižju 8 iz Prozorske ulice skrenite lijevo u 
Grabersku ulicu. Ovo je ujedno i početak jačeg, konstantnog uspona na Martin Breg. Na kraju uspona, 9 
skrenite lijevo u Martinsku ulicu. Ravno ispred vas otvara se pogled na toranj stare, danas ruševne, crkve 
sv. Martina, najljepši vidikovac na dugoselskom području. Odmorite i nagradite se kratkom stankom na 
vidikovcu usred Trga sv. Martina. Pogledajte novopostavljenu “stopu sv. Martina”. Na trgu uočite drveni kip 
dugoselskog sveca zaštitnika, rad kipara Josipa Cikača. Na samom raskrižju 10 sa desne strane ceste je 
Turistička kuća i vinograd Turističke zajednice Dugo Selo. Prije nego što nastavite Šaškovečkom ulicom, 
zaustavite se i pogledajte Staro groblje na Martin Bregu, gdje je grobnica grofovske obitelji Drašković i 
nadgrobni spomenik vjeroučitelju i dugogodišnjem dugoselskom župniku (od 1865. g. na prijedlog grofa 
Draškovića), rodoljubu, pučkom piscu i prosvjetitelju hrvatskog puka Josipu Zoriću, čije ime nosi glavna 
dugoselska ulica. Nakon što prođete uz kapelu-poklonac Ranjenog Isusa, obnovljenu 1998. godine i 
izletište-restoran-prenoćište “Klet obitelji Bunčić”, pogodno za odmor, okrijepu i stanku, ali i lijepi vidikovac 
na cijeli kraj, skrenite desno na makadamsku cestu u Vincelersku ulicu. Oprezno i lagano nizbrdo vozite po 
makadamskom putu. S desne strane ceste uočljiv je veliki plamen iz postrojenja Naftaplin. Plin se ovdje 
eksploatira od 1957. godine na oko 10 ha zemljišta na Martin Bregu. Na raskrižju 11 nastavite ravno po 
makadamu Ulicom Stjepana Ferenčaka stalno lagano nizbrdo. Kod kompleksa Srednje škole Dugo Selo i 
nove sportske dvorane sa desne strane ceste, počinje asfaltna cesta. Na raskrižju Ulice S. Ferenčaka i 
Sportske ulice, nastavite ravno prema centru grada. Početak kraćeg makadamskog dijela puta. Na raskrižju 
Ulice S. Ferenčaka i Ulice Josipa Zorića 12 nastavite desno preko pješačkog prijelaza. Oprez radi 
prometne ceste. Skrenite lijevo u Ulicu Josipa Predavca u smjeru Oborova i Rugvice. Vozite do raskrižja 
prije same željezničke pruge 13 i skrenite lijevo u Ulicu Matije Gupca, odnosno do početka ove kratke, ali 
lijepe i lagano rekreativne gradske rute, koja vam je sigurno otkrila mnoge pojedinosti koje niste znali ili 
možda još niste imali prilike čuti o Dugom Selu. 

Tehnički opis rute 

1. Početak rute Željeznički kolodvor Dugo Selo. 

2. Skrenite iz Kolodvorske desno u Sajmišnu ulicu (parkiralište u Sajmišnoj ulici kod gradske tržnice). 

3. Nakon pješačkog prijelaza preko Ulice Josipa Zorića skrenite desno u Ulicu Marije Jurić Zagorke 

4. Iz Ulice Dragutina Domjanića skrenite lijevo u Šaškovečku ulicu, počinje lagana uzbrdica. 

5. Skrenite desno iz Šaškovečke u Vrbovečku ulicu. Počinje makadamska cesta. Ulica lagano skreće 
lijevo, ulazite u Ulicu Rožarija i dalje vozeći po makadamu. Držite lijevu stranu na skretanjima i 
nastavite ulicom Žumberački put. 


6. Na raskrižju Martinske i Grgošićeve ulice pratite smjerokaz lijevo za Prozorje, skrenite u Grgošićevu 
ulicu i i vozite laganom nizbrdicom prema Prozorju. 

7. Iz Grgošićeve ulice skrenite lijevo u Prozorsku ulicu. Desno je Kozinščak. 

8. Iz Prozorske ulice skrenite lijevo u Grabersku ulicu, ovo je ujedno i početak jače uzbrice i ponovni 
uspon na vidikovac na Martin Bregu. 

9. Iz Graberske ulice, na kraju uzbrdice, skrenite lijevo u Martinsku ulicu i nastavite do Trga sv. Martina 
na Martin Bregu. Vidikovac pored stare crkve i stope sv. Martina. 

10. Nastavite vožnju Martinskom ulicom u smjeru putokaza Klet obitelji Bunčić. Iz Martinske ulice 
skrenite desno u Šaškovečku ulicu. Lijevo je kapela-poklonac Ranjenog Isusa. Nakon Kleti obitelji 
Bunčić, iz Šaškovečke ulice skrenite desno na makadam po Vincelerskoj ulici. 

11. Na raskrižju cesta nastavite ravno, lagano nizbrdo po makadamu između obiteljskih kuća Ulicom 
Stjepana Ferenčaka. 

12. Pješački prijelaz na glavnoj, Zagrebačkoj ulici. Iz Zagrebačke ulice skrenite lijevo u Ulicu Josipa 
Predavca i nastavite vožnju u smjeru Oborova i Rugvice. 

13. Na raskrižju ulice Josipa Predavca i Ulice Matije Gupca, prije željezničke pruge, skrenite lijevo u 
Ulicu Matije Gupca i nastavite do Željezničkog kolodvora Dugo Selo gdje ruta završava 



Karta 11 — Plava ruta 

tzzz.hr/biciklisticke-karte/karta-11/plava-ruta 


Dugo Selo - Laktec - Križevčec - Štakorovec - Brckovljani 
Preuzmite kartu 


Dužina rute: 31 km 
Najviša točka na ruti: 206 m 

Informacije o ruti: kružna, kombinacija asfaltne i makadamske podloge. 

Ruta nije označena signalizacijom za bicikliste. 

Početak rute: Dugo Selo centar, parkiralište u Sajmišnoj ulici. 

Opis rute 

Ova pitoreskna ruta provesti će vas po posavskoj ravnici i brežuljcima dugoselskog područja. Vožnju 
započnite u središtu Dugog Sela na parkiralištu 1 kod gradske tržnice. Krenite desno Osječkom ulicom na 
sjever preko glavne dugoselske prometnice Ulice Josipa Zorića, pri čemu budite posebno oprezni radi 
pojačanog prometa vozila. Nastavite dalje Osječkom ulicom. Ubrzo nailazite na raskrižje sa Sportskom 
ulicom. Ovdje skrenite lijevo i nakon 100 m skrenite desno 2 u Ulicu Stjepana Ferenčaka (Ferenčakovu 
ulicu). Ruta dalje nastavlja lagano uzbrdo pokraj nogometnog igrališta i Srednje škole Dugo Selo, a ubrzo 
potom stižete na makadamski dio Ferenčakove ulice. Na raskrižju 3 skrenite lijevo u Ulicu Vrhovec. Vožnju 
nastavite uzbrdo Vincelerskom ulicom sve do Y raskrižja sa Šaškovečkom ulicom gdje izlazite na asfalt, 1,8 
km od početka rute. Desno uz cestu je restoran-izletište “Klet obitelji Bunčić” pogodno za odmor i okrijepu. 
Šaškovečkom ulicom nastavite hrptom brijega između klijeti i vinograda s lijepim pogledima na dugoselsko 
područje. Na 2,3 km od početka rute nalazite se na T raskrižju 4 . Ovdje skrenite lijevo u Martinsku ulicu. 
Desno od raskrižja nalazi se kapela Ranjenog Isusa, a u blizini staro dugoselsko groblje na Martin Bregu sa 
grobnicom grofovske obitelji Drašković, te grobom štovanog dugoselskog župnika Josipa Zorića (vidi 
crvenu rutu). Martinska ulica vodi vas dalje vrhom Martin Brega, pokraj drvenog kipa i stare crkve svetog 
Martina, sve do Y raskrižja 5 s Graberskom ulicom na 3,1 km od početka rute. Na raskrižju skrenite desno 
i nastavite nizbrdo po Graberskoj ulici. Na ovom nešto jačem spustu brzinu vožnje treba prilagoditi uvjetima 
na cesti, te pripaziti na vozila iz suprotnog smjera, pogotovo kad se približavate T raskrižju 6 s Prozorskom 
ulicom na 4,0 km od početka rute. Na raskrižju skrenite lijevo u Prozorsku ulicu kod umirovljeničkog doma i 
nastavite voziti cestom prema Drenčecu. Na 5,8 km od početka rute nalazite se na T raskrižju 7 gdje 
skrenite desno u Bojničićevu ulicu. Desno od raskrižja nalazi se starija očuvana seoska kuća s tradicijskim 
elementima i krušnom peći u dvorištu. Takvih autohtonih kuća s dvorištem i imanjem je danas nažalost sve 
manje ili su dosta zapuštene i zaboravljene. Ubrzo nakon raskrižja nastavite desno Glavničićevom ulicom u 
smjeru naselja Glavničica. Ruta vas dalje vodi po cesti uz Kašinsko polje, a u daljini se vide obronci 
Medvednice i Zelinske gore. Iza vas ostaje Martin Breg s tornjem stare crkve svetog Martina. Nakon 9,4 km 
nalazite se u Laktecu. Prolazite pokraj kapele Srca Isusovog izgrađene 1935. godine. Nakon kratkog 
spusta, dolazite do T raskrižja 8 na 10,3 km od početka rute, ovdje skrenite lijevo i nakon 500 m na 
slijedećem T raskrižju skrenite desno prema Bukevju. U središtu Bukevja, uz samu rutu nalazi se kapela sv. 
Marije Snježne, a odmah potom ulazite u lijepu šumu vijugajući cestom kroz hladovinu i umirujući šumski 
pejzaž. Malo usporite i uživajte u zvukovima, bojama i mirisima ovog lijepog dijela rute. Nakon šume u 
Križevčecu desno na brežuljku uz cestu je kapela sv. Benedikta. Na T raskrižju 9 na 14. km od početka 
rute, skrenite desno i nastavite vožnju prema Majkovcu. Na 15,3 km, na Y raskrižju 10 skrenite desno u 




smjeru Štakorovca, dok se lijevo, skretanjem s rute a , cestom može odvojiti i doći do spoja s plavom 
biciklističkom rutom sa karte 10 Sveti Ivan Zelina, koja prolazi prelijepom zelinskom vinskom cestom i 
Zelinskom gorom. Ubrzo ulazite u Majkovec. Na Y raskrižju 11 , 16.7 km od početka rute, skrenite lijevo na 
manje prometnu cesticu koja vas vodi kroz sam centar sela Majkovec, ujedno i pored crkve Presvetog 
Trojstva iz 1779. god. Oprez, jer nakon crkve ponovo izlazite na nešto prometniju cestu na kojoj skrenite 
lijevo. Prije samog ulaska u mjesto Štakorovec na Y raskrižju 12 , 19.3 km od početka rute, skrenite desno 
u ulicu Brezje i nastavite laganom uzbrdicom prema nekada lijepoj kuriji Erdody (vidi dio: Obitelji Drašković 
kroz povijest dugoselskog kraja), danas moderno uređenom privatnom posjedu. Pokraj kurije nastavite 
uspon Voćarskom ulicom i ulicom Štakorovečki breg. Prolazite vikendaškim brijegom, posebno živim 
vikendom, kada se iz vrtova čuje žamor i smijeh uz fini miris dima sa roštilja. Na Y raskrižju 13 , 20.1 km 
od početka rute, skrenite lijevo na makadam, dok se desno odvaja cesta prema obližnjem zaseoku. Nakon 
600 m završavate lagani uspon. Na Y raskrižju skrenite desno u ulicu Trnac. Dalje nastavite hrptom brijega 
između vinograda i vinskih klijeti, većinom današnjih vikendica. Dolazite na Y raskrižje 14 s ulicom Jarek, 
skrenite desno. Na raskrižju se nalaze četiri stare tradicijske drvene kućice. Na oko 300 m od raskrižja, 
nalazite se na sljedećem Y raskrižju gdje skrenite lijevo u ulicu Starec, dok se desno odvaja ulica Ključec. 
Na sljedećem raskrižju 15 s ulicom Top, skrenite desno i nastavite ovom ulicom do Y raskrižja s 
Cekinbreškom ulicom. Na raskrižju skrenite lijevo i nastavite lagano nizbrdo. Od raskrižja Cekinbreške i 
ulice Top započinje strmi makadamski spust 16 kroz šumu. Budite oprezni u vožnji po makadamu nizbrdo. 
Nakon 22,8 km, izlazite iz šume na prometnu cestu i Y raskrižje s Hrebinečkom ulicom. Ovdje skrenite 
lijevo i asfaltom nastavite vožnju u smjeru Gornjeg Dvorišća. Na obližnjem brijegu, krajem dominira župna 
crkva sv. Breka u Brckovljanima. Nadomak Gornjeg Dvorišća na T raskrižju 17 , 24,6 km od početka rute, 
naglo sa ceste po kojoj se vozite skrenite desno u Ulicu Marije Jurić Zagorke i nastavite vožnju prema 
Donjem Dvorišću. Ovdje imate mogućnost i produžiti ravno do Brckovljana i lijepe župne crkve skretanjem s 
rute bi , ili skretanjem s rute b2 do obližnjeg, danas zapuštenog perivoja, nekad lijepog dvorca i uzornog 
imanja Božjakovina, gdje se nalazi jedan od rijetkih primjeraka mamutovca (divovske sekvoje) u Hrvatskoj. 
Govoreći o Božjakovini, treba spomenuti pučku legendu koja govori da se “gospodin” napio dobra vina u 
božjakovačkom podrumu, i tako malo pripit izjavio: “Oh bože, jako vino.” Isto tako je zgodno spomenuti da 
je upravitelj imanja bio poznati hrvatski književnik Slavko Kolar, koji je ovaj kraj opisao u nekoliko svojih 
djela, a u Božjakovini je rođena nekada poznata operetna pjevačica Fanika Haiman, a tu stanuje i stvara 
akademski slikar Velimir Trnski. Ako umjesto skretanja s rute nastavite vožnju plavom rutom prema Dugom 
Selu, nakon Gornjeg Dvorišća ubrzo Dvoriškom ulicom nastavljate vožnju kroz selo Donje Dvorišće prema 
mostu preko rijeke Zeline. Nakon mosta Ulicom Borovec dolazite do Y raskrižja s raspelom 18 , 26,8 km 
od početka rute, ovdje skrenite desno i Lukarskom ulicom nastavite prema Lukarišću. Ubrzo dolazite do Y 
raskrižja 19 na kojem skrenite lijevo po Lukarskoj cesti prema magistralnoj cesti i benzinskoj postaji OMV 
uz prenoćište Sveti Nikola i susjedno prenoćište San u Lukarišću. Na raskrižju s glavnom prometnicom, 
Bjelovarskom ulicom, nastavite desno. Cesta je jako prometna i opasna, pa preporučamo oprezniju vožnju 
betonskim nogostupom desno od ceste sve do prvog raskrižja nakon ulazne ploče u Dugo Selo 20 , gdje 
skrenite desno u Kozinsku ulicu. Na sljedećem raskrižju, nakon raspela s desne strane ceste, skrenite 
lijevo u Starčevićevu ulicu. U daljini uočite toranj dugoselske župne crkve sv. Martina. Na kraju 
Starčevićeve ulice skrenite desno u Šaškovečku ulicu 21 , a odmah potom lijevo u Ulicu Dragutina 
Domjanića, mirnu i tihu iako je samo nekoliko metara sjevernije od bučne i prometne Ulice Josipa Zorića. 
Prošavši raskrižje s Ulicom Marije Jurić Zagorke, nastavite ravno pored Doma zdravlja s lijeve strane ceste, 
a potom skrenite lijevo u Osječku ulicu prema centru Dugog Sela uz Vatrogasni dom. Predahnite i popite 
piće u jednom od lijepih i ugodnih caffe barova u Kolodvorskoj ulici ili onom popularnom među dugoselskim 
biciklistima Cork Pubu (Marije J. Zagorke 55). Posložite dojmove s pitoresknih ruta po dugoselskom 
području i razmislite kamo ćete dalje krenuti biciklističkim rutama po Zagrebačkoj županiji. 



Tehnički opis rute 


1. Početak rute parkiralište u Sajmišnoj ulici kod gradske tržnice u Dugom Selu. 

2. T raskrižje, skrenite desno u Ferenčakovu ulicu, lagano uzbrdo. 

3. Na raskrižju Ferenčakove i ulice Vrhovec skrenite lijevo uzbrdo po makadamu. 

4. T raskrižje, iz Šaškovečke ulice skrenite lijevo u Martinsku ulicu. 

5. Y raskrižje, iz Martinske ulice skrenite desno u Grabersku ulicu i nastavite oprezno nizbrdo. 

6. T raskrižje, skrenite lijevo u Prozorsku ulicu. 

7. T raskrižje u Drenčecu, skrenite desno Bojničićevom ulicom prema naselju Glavničica. 

8. T raskrižje, skrenite lijevo po cesti za Paukovac i Zelinu, te nakon 500m na sljedećem raskrižju 
skrenite desno u Bukevje. 

9. T raskrižje u Križevčecu, skrenite desno. 

10. Y raskrižje, skrenite desno prema Štakorovcu. 

11. Y raskrižje, skrenite lijevo sa glavne ceste u samo naselje Majkovec. 

12. Oprez! Y raskrižje na kojem skrenite naglo desno uzbrdo u ulicu Brezje i dvorcu Erdody (privatni 
posjed). 

13. Y raskrižje, skrenite lijevo i nastavite voziti po makadamskoj cesti 

14. Y raskrižje, skrenite desno u ulicu Jarek. Na raskiržju, desno se nalazi nekoliko lijepo očuvanih 
drvenih kućica (klijeti). 

15. Y raskrižje, skrenite desno u ulicu Top 

16. Oprez! Strmi spust šumskim putem, odnosno makadamskom cestom. 

17. T raskrižje u Gornjem Dvorišću, skrenite naglo desno u ulicu Marije Jurić Zagorke 

18. Y raskrižje s raspelom, ovdje skrenite desno. 

19. Y raskrižje ovdje skrenite lijevo i nastavite voziti prema glavnoj, magistralnoj cesti 

20. Raskrižje sa Kozinskom ulicom, skrenite desno i nakon 150 m lijevo u Starčevićevu ulicu 

21. Raskrižje Šaškovečke i Ul. D. Domjanića, skrenite lijevo u Ulicu Dragutina Domjanića. 

Kulturno-povjesne i druge znamenitosti na crvenoj i plavoj ruti: 

• Sveti Martin, svetac zaštitnik lutalica, izletnika i putnika, vinogradara i vinara, te gostiju hostela. 

Martin je uopće, jedan od najpoznatijih i najštovanijih svetaca Europe, “heroj narodnih običaja 
(folklora)”. Rođen je u Szombathelyu u Mađarskoj, vojnik, asket, biskup, dobročinitelj, koji je davne 
371. godine u francuskom gradu Toursu 4. srpnja izabran za biskupa. Poznat je čin svetog Martina 
zajedništvo, nesebično dijeljenje s drugima, a najpoznatija je epizoda iz Martinova života kada je kao 
vojnik, za vrijeme jedne strašne francuske zime 354. godine, dio svog vojničkog kaputa podijelio sa 
siromašnim, golim čovjekom na vratima grada Amiensa, i tako ga zaštitio i spasio od sigurne smrti 
smrzavanjem. Štovanje i slavljenje svetog Martina 11. studenog najvažniji je događaj u cijeloj Europi, 
vrijeme kada se jede guska, te kuša i krsti mlado vino. U mnogim zemljama, Martin iz Toursa je glavi 
lik religijskih ilustracija. I danas su očuvane skulpture ili minijature koje pripovjedaju njegov život, 
vrline i čuda koja je činio (npr. u gradovima: katedrala u Toursu, Marmoutier, Chartres, Saint 
Florentin, Lucca i dr.), ili vitraji, potom freske (npr. Assisi) i tapiserije (npr. Angres, Montpezat i dr.) 
Umro je u Candes Saint Martin (Indre-de-Loire) 8. studenoga 397. godine, a pokopan je u Toursu 11. 
studenoga. Njegov grob u Toursu postao je mjesto hodočašća, najviše posjećivano od strane vjernika 
iz Francuske, Italije i Njemačke, i danas je to treće najveće hodočasničko mjesto ovog stoljeća nakon 
Jeruzalema i Rima. Projekt “Evropskog kulturnog puta - stopama svetog Martina iz Toursa” zaživio je 
u rujnu 2005. godine. Uključuje mnoge zemlje u kojima je živio, radio ili pohodio sv. Martin, a u 
Hrvatskoj je prvi na evropsku kartu 4. srpnja 2007. godine uvršten grad Dugo Selo. Na staru crkvu sv. 
Martina na Martin Bregu postavljen je odljev stope sv. Martina, rad franc. kipara Michel Audiarda. U 


gradu Dugo Selo djeluje udruga “Baština svetog Martina” koja štuje i prenosi novim generacijama 
riječ o Zemlji svetog Martina na Martin Bregu od 1209. godine i templarskom redu - Božjacima, 
njihovim posjedima i ulozi u životu vjernika. Obzirom na čin zajedništva i dijeljenja koje je zagovarao 
sv. Martin, uz projekt europskog kulturnog puta, osmišljeni su i “Europski dani zajedništva” od 8. do 
11. studenoga. (Izvor: www.culture-routes.lu). Svetom Martinu su na području Zagrebačke županije 
posvećene župe: Ščitarjevo, Pisarovina (Jamnica Pisarovinska), Sveti Martin pod Okićem i Dugo 
Selo. 

Templari ili hramovnici, crkveno-viteški red - Osnovan je 1119. g. u Palestini, a njegovi su članovi bili 
plemići, koji su polagali posebni redovnički zavjet. Red se još na istoku obogatio i postao snažna 
feudalna organizacija. Stekli su mnoga imanja po svim europskim zemljama, a razvili su i velike 
novčarske poslove. U Hrvatskoj su se pojavili 1169. g. Uživali su posebnu naklonost ugarskih kraljeva 
Emerika i Andrije ii koji su im poklonili goleme posjede. Njihovo glavno središte za Hrvatsku i 
Ugarsku nalazilo se u Vrani, a u Primorju su držali Senj (do 1269. g.), Belu u Zagorju, Glogovnicu, dio 
Pokuplja, u istočnoj Slavoniji Našice, Lješnicu i Rasašku, itd. Na svojim vlastelinstvima imali su 
samostane kojima su upravljali preceptori. Jedan takav samostan “kuća sv. Martina vojske Hrama” 
postojao je i u Božjakovini 1311. g. Sudbina templarskog reda određena je početkom 14. st. 
događajima u Francuskoj. Njihovi novčarski dužnici su mnogi vladari, pa tako i francuski kralj Filip iv 
Lijepi (1285-1314). Uspio je prenijeti sjedište papa u Avignon (1308.) i podrediti pape svom utjecaju. 
Da bi se riješio svojih dugova, 1307. g. pohapsio je templare i optužio ih za različite zločine, te je 
avinjonski papa Klement v nakon procesa objavio ukidanje templarskog reda, s tim da se njihovi 
posjedi u svim zemljama predaju drugom crkveno-viteškom redu - ivanovcima ili hospitalcima, redom 
osnovanim 1120. uz gostinjac sv. Ivana u Jeruzalemu. Nakon raspuštanja templara 1312. g. ivanovci 
u Hrvatskoj prezimaju sve posjede vransko priorata, a među njima i vlastelinstvo sv. Martina 
(Božjakovinu). Izvor: “Po dragome kraju dugoselsko područje”, Zagreb, 1981. g. 

Župna crkva sv. Martina, Dugo Selo - Crkva je iz 1900., građena po nacrtu arhitekta Hermana Bollea 
na poticaj Izidora Kršnjavog i velikim zalaganjem župnika Josipa Zorića. Uzor je bila trobrodna crkva 
u Bernsfeldenu arhitekta Cadena. U unutrašnjosti je postignuta dojmljivost skladom oslikane 
arhitekture, historicističkog drvenog inventara te vitrajima na prozorima. Na glavnom oltaru nalazi se 
lik sv. Martina te kipovi sv. Nikole i sv. Augustina, izrađeni u drvu. Četiri pokrajnja oltara, visoke 
kvalitete izrade u drvu, posvećena su sv. Vidu, sv. Josipu, Majci Božjoj i Srcu Isusovu. Posebnost: 
Građena je u neogotičkom stilu, a uslijed sličnosti sa Zagrebačkom katedralom naziva se i “katedrala 
u malom”. U duhu historicizma izrađena je propovjedaonica, ispovjedaonica i klupe. Vrijedne orgulje 
izradili su domaći majstori Heferer i sin iz Zagreba. Svi vitraji u crkvi rad su Josipa Biffela, 
akademskog slikara. Glavni župni blagdan: 11. 11., na spomen sv. Martina iz Toursa. Otvorenost: u 
vrijeme misa (svaki dan u 18 sati). Kontakt: Župni ured Dugo Selo, J. Zorića 84, župnik: S. Kresonja, 
tel. 01 2750 207. 

Crkva sv. Martina na Martin Bregu - Najstarija crkva na dugoselskom području, danas u ruševinama, 
spominje se već daleke 1209. godine. Kao župna crkva spominje se 1334. godine, a nadzemni ostaci 
građevine potječu iz 16. st. Posebnost: Pretpostavlja se daje prva crkva bila u posjedu templarskog 
viteškog reda. O templarima na ovom području Institut za arheologiju provodi od 2002. godine 
sustavna arheološka istraživanja. Crkva sv. Martina zbog svog iznimnog smještaja na uzvisini s koje 
se pruža pogled na cijelu dolinu, a u daljini se vidi Zagreb i Medvednica, privlači brojne posjetitelje. 
Drvena skulptura sv. Martina na trgu ispred crkve, rad Josipa Cikača, u umanjenoj replici službeni je 
dugoselski suvenir. Kontakt: Župni ured Dugo Selo, J. Zorića 84, župnik S.Kresonja, tel. 01 2750 207. 
Obitelj Drašković kroz povijest dugoselskog kraja - Draškovići su staro hrvatsko feudalno plemstvo, 
podrijetlom iz Bužana u Lici. Geneaologiju ove obitelji može se pratiti od Jurja I. koji je živio oko 
1450. g. pa do danas. Grofovi Drašković su dva stoljeća, od 1685., upravljali jedinstvenim 
vlastelinstvom Božjakovina. 1687. g. posjed postaje još značajniji jer dobiva i sajamsko pravo. 



Podignut je kasnobarokni dvor na kat, građen u ključ, izvana dosta izmijenjen, iznutra s još nekoliko i 
danas očuvanih stilskih detalja. Uz dvor su gospodarske zgrade i park sa egzotičnim drvećem, kojeg 
je navodno jedan vrtlar uredio poput parka uz dvor Laxenburg. I danas je kuriozitet ovog parka - 
arboretuma (zapušten, iako je proglašen spomenikom parkovne arhitekture 1965. g na 7 ha 
površine), jedan mamutovac (divovska sekvoja), predstavnik najvećih, najstarijih i najtežih živućih 
organizama na svijetu (skretanje s rute B2). Prepoznati ćete je po crvenkastoj, izbrazdanoj kori. I ona 
je danas zaboravljena, zato je pokušajte pronaći i barem nakratko posjetiti. Omanji jednokatni dvor ili 
kurija u Štakorovcu pripadao je također vlastelinstvu Božjakovina, a od kraja 18. st. vlasnik mu je 
obitelj Antuna grofa Erdodya. Kurija je smještena na brijegu, pročeljem okrenuta prema dolini rijeke 
Lonje. Izgrađena je u 17. st., a u 19. st. dograđivana. Danas su brojne historicističke pojedinosti 
nekada slikovite i dopadljivo uređene kurije gotovo neprepoznatljivo, moderno obnovljene za novu 
rezidencijalnu namjenu. U gradskom parku nalazi se samo ostatak nekadašnjeg malog dvorca ili 
kurije Drašković. To je jedan od dva zidana produžetka nekadašnje drvene kurije koji su joj prigrađeni 
u 19. stoljeću. Danas su u njemu stanovi. Svjetlija budućnost očekuje još jednu kuću obitelji 
Drašković odmah uz gradsko poglavarstvo, jer ondje je u planu uređenje Kulturnog i turističkog 
centra grada Dugog Sela sa vrlo interesantnom prezentacijom i interpretacijom povijesti templara na 
ovim prostorima. Na starom groblju na Martin Bregu i danas je, kao svjedok dugog boravka obitelji 
Drašković u ovim krajevima, obiteljska grobnica o čijem uređenju brine grad, jer su posljednji članovi 
obitelji danas u Švicarskoj. 

Crkva sv. Breka, Brckovljani - Crkva je iz druge polovice 14. st. (skretanje s rute BI). 

Srednjovjekovnu crkvu sv. Breka ili Brikciusa podigli su ivanovci o čemu svjedoči njihov isklesani grb 
na zaglavnom kamenu svoda. Na glavnom oltaru nalazi se kip sv. Breka, a sa strane su kipovi sv. 
Petra i sv. Pavla, te ugarskih kraljeva sv. Stjepana i sv. Ladislava, zaštitnika Zagrebačke biskupije. 
Posebnost: Tijekom godina više je puta pregrađivana, da bi u doba baroka jednostavna kasnogotička 
jednobrodna crkva dobila križni tlocrt prigradnjom bočne kapele i sakristije. Od crkvenog inventara 
najznačajnija je propovjedaonica iz 1758. godine, koju je dao izraditi grof Ivan Drašković čiji su 
inicijali urezani na propovjedaonici. Blagdan sv. Breka slavi se 13. 11. Otvorenost: u vrijeme misa 
(svaki dan u 17 sati). Kontakt: Župni ured Brckovljani, tel. 01 2757 789, www.brckovljani.hr 
Sveti Breko (Brikcius lat.), biskup - povjesna je činjenica da je Breko bio učenik osobe izuzetne 
svetosti, slavnog biskupa iz Toursa, svetog Martina. Breko je bio vrlo nesređen i nezgodan redovnik, 
no sv. Martin je bio dalekovidan čovjek pa je shvatio da i njegov nesređeni đakon jednoga dana može 
ipak doći do duhovnog savršenstva. Prorekao mu je da će ga čak i nasljediti na biskupskoj stolici, ali 
da će kao biskup imati poteškoća te morati puno trpjeti. Breko ga je i nasljedio krajem 4. st. na 
biskupskoj stolici u Tours, gdje je biskupovao gotovo pola stoljeća, a u tom razdoblju uvidio i veliku 
svetost svoga nekadašnjeg učitelja sv. Martina, te svoje nesmotrenosti prema njemu iskupio 
gradnjom prve bazilike na njegovu grobu. U istoj je bazilici i on pokopan, nakon što je 444. godine 
umro u dubokoj starosti. Slavi se 7. 11., a jedina župa u Hrvatskoj posvećena sv. Breku uz 
brckovljansku župu je kalnička župa sa srednjevjekovnom crkvom sv. Breka iz 1509. godine. 

Kapela B. D. Marije, Brckovljani - Ovu kapelicu 1743. godine podiže Franjo pl. Praszkach kao 
grobnicu sebi i svojim potomcima. Od 1862. do 1864. na mjestu već ruševne kapele sagrađena je 
nova neogotička kapela Marijina Pohođenja. Kapela je jednobrodna građevina koja ima poligonalno 
svetište, dvije pobočne kapele koje tvore tlocrt križa, i tornjić nad glavnim ulazom poviše kojeg je 
rozeta. U njoj se nalazilo i pjevalište. Gradio ju je graditelj Pfeifenberger, a oslikali slikari Zasche i 
Prokše. Od slika valja spomenuti “Pohod Marije Elizabeti” (1857. g.), “Sv. Valentin blagoslivlja” (1861. 
g.), “Sv. Antun Padovanski s Isusom” (1861. g.), “Sv. Franjo Ksaverski krsti crnca” (1861. g.). 1894. 
godine, slikar M. Antonini obnavlja stare i dodaje nove slike. Zadnji popravci na kapeli rađeni su 
1961. godine. Kapela je danas osuđena na propadanje. Dio slika je prenesen u župnu crkvu sv. 



Breka, dok se slika “Sv. Franjo Ksaverski krsti crnca” nalazi u Muzeju za umjetnost i obrt u Zagrebu. 
Od ostalog inventara poznato je da se zvono iz ove kapele nalazi u Kapeli Srca Isusovog u Lonjici. 

• Kapela Presvetog Trojstva, Majkovec - Prva kapela Presvetog Trojstva sagrađena je u vii. stoljeću. 
Pavao Češković 1721. financira gradnju nove kapele koja je sagrađena od hrastovine. 1779. godine 
na tom se mjestu nalazi zidana kapela sa tri oltara. Danas postoji samo jedan oltar Presvetog 
Trojstva. Dotrajali toranj prekriven je bakrom 1997. g., a krov na lađi je promjenjen 1998. godine. 
Misa se slavi svake druge nedjelje (9.30) i svake druge subote (navečer) naizmjenično s misom u 
crkvi Srca Isusovog u Lonjici. Proštenje je na svetkovinu Presvetog Trojstva (kraj svibnja), na 
Pavlovo (obraćenje svetog Pavla, nedjelja iza Spasova) i na svetog Roka. Kontakt: Župni ured 
Brckovljani. 

• Poljska raspela (poklonci) - Takva su raspela oduvijek postojala više-manje u svim selima 
dugoselske i brckovljanske župe i zabilježena su ne samo u katastarskim mapama nego i u 
geografskim kartama specijalkama radi orijentacije stranim prolaznicima. Zato je čuvanje poljskih 
raspela ili križeva stvar koliko vjernika toliko i drugih činitelja. Za uzdržavanje pojedinog raspela brinu 
se vjernici pojedinog sela sporazumno sa župnikom. U posljednje vrijeme podignuta su raspela: 
1926. u Majkovcu, 1931. u Hrebincu, 1932. u Gračecu i Banjem Selu, 1937. u Prikraju, 1967. 
popravljeno je raspelo u Štakorovcu, itd. 

• Crkva BI. Augustina Kažotića, Lupoglav (izvan ruta) - za znalce i ljubitelje kvalitetnih radova kipara 
Antonia Michelazzia iz Rijeke (1743.-47.), naručene kao ukras zagrebačkoj katedrali, a danas 
smještene u ovoj župnoj crkvi iz 1818. g., posvećenoj učenom dominikancu i zagrebačkom biskupu 
(1303.-1318.) rođenom u Trogiru, izdvajamo kameni glavni oltar s mramornim kipovima sv. 
Augustina, bi. Augustina Kažotića i biskupa Karla Boromejskog, te mramorni reljef sv. Franje 
Ksavera, sličan kao i u katedrali u Grazu, iz 1745. g. 

Smještaj, ugostiteljska ponuda i sport i rekreacija: 

• Restoran-izletište Klet obitelji Bunčić, Šaškovečka bb, Martin Breg, tel. 01 2781 133, 2781 
140, www.buncic.hr 

• Gostionica sa sobama San, Bjelovarska 67, Lukarišće, tel. 01 2763 649. www.semper.hr 

• Motel i restoran Sveti Nikola, Bjelovarska 69, Lukarišće, tel. 01 2763 165, 2756 082. www.mild- 
trade.hr 

• Gostionica sa sobama Ježevo, Ježevska bb, Rugvica, tel. 01 2775 668.s penava @ inet.hr 

• Restoran Ribarska koliba (ribnjaci Ciglana), Rugvička bb, tel. 01 2753 393. www.buncic.hr 

• Restoran Dioniz, J. Zorića 31, Dugo Selo, tel. 01 2759 760, l l restoran.dioniz @ email.t-com.hr 

• Konoba Barba, J. Zorića 59, Dugo Selo, tel. 01 2753 947 

• Gostionica sv. Breko, Stjepana Radića 28, Brckovljani, tel. 01 560 2912 (zatvoreno nedjeljom) 

• Slastičarnica Slastice kod Katice - templarski kolači, J. Zorića 12, Dugo Selo, tel. 01 2752 005, 091 
5898 766 

Servisne informacije: 

• Turistička zajednica grada Dugo Selo, A. Mihanovića 1, 10370 Dugo Selo, Dtel. 01 2751 404, fax: 01 
2751 405, tzdu a oselo @ tzzz.hr . tzdu a oselo @ tzzz.hr . www.du a oselo.hr 

• Biciklistički klub Dugo Selo 2001., Domobranska 4, 10370 Dugo Selo, tel. 01 2753 868, mob.: 098 
693 276 (Dragan Mikulić-Mika), 098 781 254 (Maja Micić), 098 178 6779 (Tomislav 

Mažar), dra a an.mikulic@bk-du a oselo.hr , www.bk-du a oselo.hr 

• Poglavarstvo grada Dugo Selo, J. Zorića 1, 10370 Dugo Selo, tel. 01 2753 705. www.du a oselo.hr 

• Poglavarstvo općine Brckovljani, J. Zorića 1, Dugo Selo, tel. 01 2753 524. www.brckovl i ani.hr 






























• Poglavarstvo općine Rugvica, Trg J. Predavca 1, Dugo Selo, tel. 01 2764 215 

• Dom zdravlja Dugo Selo, D. Domjanića 12a, Dugo Selo, tel. 01 2785 500, □Hitna medicinska pomoć: 
01 2753 094, 2785 555 

• XII Policijska postaja Dugo Selo, A. Mihanovića 2, Dugo Selo, tel. 01 2753 044, 2753 083 ili 92 

• Željeznički kolodvor Dugo Selo, M. Gupca 5, tel. 01 2753 277, vozni red: www.hznet.hr 

• Skela na Savi Oborovo - Vrbovo Posavsko, skelar Damir Obrstar, tel. 01 2761 129, mob. 098 376 
517, ne vozi za visokog vodostaja rijeke Save 

• Skela na Savi Lijevi Dubrovčak- Desni Dubrovčak, skelar Boris Sučec, tel. 044 716 017, mob. 098 
9898 297, ne vozi za visokog vodostaja rijeke Save 

• Bike shop i biciklistički servis Ljubičić, Bjelovarska 79, 10360 Sesvete, Utel./fax: 01 2009 676, mob. 
091 5855 933, 098 9380 813 

• Vulkanizer BELI, autopraonica i vulkanizer, J. Predavca 26, Dugo Selo, tel. 2751 254, radno vrijeme 
od 8 do 17h 

• Benzinske postaje INA, Zagrebačka bb, tel. 01 2753 773, 2753 786 i Bjelovarska bb - Božjakovina, 
tel. 01 2753 366 

• Benzinska postaja OMV, Bjelovarska 69, Lukarišće, tel. 01 2763 165 

• Benzinska postaja TIFON, Zagrebačka bb, tel. 01 2751 457 

• Bankomati: Zagrebačka banka, J. Zorića 17, Kolodvorska 1 i Zagrebačka 108 

• Privredna banka Zagreb d.d., A. Mihanovića 2 

• Raiffeisenbank Austria d.d., Zagrebačka 13 

• Erste & Steiermarkische Bank d.d., J. Zorića 17 

• Volksbank, Zagrebačka 15 

• Hrvatska poštanska banka d.d., J. Zorića 26 i Oborovska 22 

• HVB Splitska banka d.d., Zagrebačka 7 

• Kreditna banka Zagreb d.d., Oborovska 61 (Super Konzum) 

• Podravska banka d.d., J. Zorića 23 




